**10-njy amaly sapak**

**Ýörite maksatly inžener ulgamlaryň we desgalaryň mehanizmlerini,enjamlarynynyň tehniki ýagdaýyny anyklamak**.

**Maşyn-enjamlaryň tehniki ýagdaýyny anyklamak.**

TDS-22631-7-ä laýyklykda, anyklama maşynlaryň tehniki hyzmatlarynyň we abatlanylyşynyň düzgün bölegidir we olary hakyky tehniki ýagdaýy boýunça geçirilmegini üpjün etmelidir.

Tehniki diagnostirlemäniň manysy maşynyň tehniki ýagdaýynyň we ukyphäsiýetlerini ony sökmezden, daşyndan aňdyrýan diagnostiki alamtlaryň üstü bilen anyklamakdan ybaratdyr.

Anyklamada maşynlaryň tutuş ýa-da aýratyn bitewi bölekleriniň, bellenen derejede ýakynladyp, is ukyplaryny, kesgitleýärler, aňtamalaryň bellenen çuňňurlygy derejede kemçilikleriniň üsüni açýarlar, galan resursyny anyklamak üçin ilkinji maglumatlary toplaýarlar.

Her bir maşyn üçin onuň işe ukyplylyk görkezijileri hem-de işe ukypsyz ýagdaýyny kesgitleýän şikes-kemlikleriniň at sanawlary bellenip goýulmaly.

Işe ukypsyzlyk görkezijileri we aňtap tapmaga degişli şikes-kemlikleriň at sanawlary, ulanylyşdaky maşynlar üçin, abatlaýyşdan çykan maşynlaryňkydan tapawutly bolýar.

Şikesleriň sanlaryna, düzgün boýunça maşynlaryň ýa-da olaryň aýratyn bitewi bölekleriniň düýpli ýa-da ahmallan ýagdaýdaky kemlikleriniň atlaryny girizýärler.

Anyklamanyň wezipeleri, tehniki hyzmatlaryň netije berşi maşynlaryň tehniki ýagdaýyny we gurluş aýratynlyklaryny obýektiw nazarda tutup geçirilişine baglydyr. Bu, ozaly bilen, maşynlar başda öndürilip goýberlende olaryň hemmesiniň ukyp-häsiýetleriniň we parametrleriniň doly laýyklykda deň bolmaýanlyklary bilen baglanyşyklydyr.

Anyklamanyň wezipesi maşynlaryň tehniki ýagdaýyny kesgitlemekden we parametrleriniň mundan beýläk üýtgeýiş derejesini – prognozirlemekden durýar. 01 belli bir traktoryň (maşynyň) berlen wagtdaky tehniki ýagdaýyny, ýagny, näsazlyklarynyň üstüni açmaga tehniki hyzmat, abatlaýyş edilmeli şaýlary, baglanyşykly sürtelişleri, bütewi bölekleri, olaryň galan resursynyň esasy ulanyş görkezijilerini (kuwwatyny, ýangyç harçlaýşyny, tizlik kadasyny we ş.m.) takyklamaga mümkinçilik berýär.

Anyklaýjy serişdeleri döretmek, öndürmek we giňden ulanmak traktorlaryň, maşynlaryň tehmniki ýagdaýlaryny goldamagy, dolandyrmak ugrundaky wajyp çäreleri maksada gönükdirip çözmäge mümkinçilik berýär.

**Anyklamagyň toparlara bölünişi, tehniki serişdeleri we tehnologiýasy.**

Häzirki döwürde anyklaýjy serişdeleriň toparlara bölünişiniň birnäçe shemasy bar. Anyklama ulgamy şeýle toparlara bölünýär: Anyklanýan agregatlaryň we aýratyn bölekleriň sanyna garap (umumy); anyklanýan gurluşa täsir ýetirilişine garap (funksional-işläp durka we test bilen-duran wagtynda ýetmeli täsir bilen); ulanylýan anyklaýjy serişdeleriň görnüşlerine garap (uniwersal, ýötiteleşdirilen, maşynyň özüne guralan, daş görnüşi bilen, ilgezlenen, ornaşykly we ş.m.); anyklamanyň awtomatlaşdyryş derejesine garap (awtomatiki, awtomatlaşdyrylan, el bilen) we başgalar.

Umuman, anyklaýjy serişdeleriň şu aýratynlyklaryna garap, alty topary bellenilýär: oturdylyş alamatyna, ilgezlik alamatyna, ölçelýän görkezijiniň indikasiýalaşdyryş usulyna, ölçelişiň fiziki usulyna, gözegçiligiň öwrülişikliligine, anyklanýan gurluşa ýa-da onuň böleklerine degişliligine garalyp.

Maşynyň özünde guralan anyklaýjy serişdeler. Maşynyň özünde guralan abzallar dine maşynyň işleýşini görkezmek bilen çäklenmän, anyklaýjy serişde bolup hem hyzmat edýärler.

Awtonom anyklaýjy serişdeler abatlaýyş kärhanalarynda we önümçilik hojalyklarynda giňden orun tutdular. Olar “УA3-452” awtomobilde guralan ilgez “KИ-4270 A ГOCHИTИ” gurnawynyň komplektine girýärler. Onuň desgalary dine anyklama işleri bilen çäklenmän, tehniki hyzmatlar hem geçirmäge mümkinçilik berýär. Bu gurnawyň kömegi bilen ortaça bir traktory 2 sagatda, sazlama işleri bilen bolsa, 6 sagatda anyklap bolýar; bir ýylda 150-200 traktora hyzmat etmek bolýar. Gurnawda iki adam işleýär.

Garyşyk anyklaýjy serişdelerde duýdurgylar (datçikler) traktoryň ölçeg geçirilýän ýerlerinde oturdylýar, görkezij i abzallar (indikatorlar) bolsa aýratyn awtonom görnüşde ýerleşýärler. 01 serişdeleriň toparyna anyklaýjy tormoz stendleri “KИ-8927 ГOCHИTИ” we “KИ-4935 ГOCHИTИ” hem degişlidir.

Anyklamagyň tilsimaty taýýarlykdan, esasy işleri geçirmekden we ahyrky netije çykarmakdan ybarat.

Taýýarlyk işleri traktory ýuwup – arassalamak, hyzmat geçirilýän ýere eltip ýerleşdirmek, daşky ýagdaýlaryny gözden geçirip çykmak, anyklaýjy karta bellemek, tehniki hyzmat operasiýalarynyň käbirini geçirmek, duýdurgalary, (datçikleri), abzallary oturdyşdyrmak işlerinden ybarat.

Maşynlaryň tehniki ýagdaýyny häsiýetlendirýän parametrleriniň köpüsi (ölçegler), düzgün boýunça, birden däl-de, kem-kemden üýtgeýär. Olar ýaly özgerişleri wagta bagly üýtgeýän kanun bilen derejeli funksiýa görnüşinde aňlatmak mümkin, ýagny:

*G = Gbaş + ctα...,*

bu ýerde:

*G –* tehniki ýagdaýy görkezýän ölçeg (iýilme, yş, mehaniki garyndylar, kuwwat, ýangyç harçlanyşy we ş.m.);

*Gbaş –* görkeziji ölçegiň başlangyç bahasy (t = 0 bolanda); *t –* işlän wagty;

*c –* proporsionallyk koeffisiýenti; *α –* derejelik funksiýasynyň görkezij isi;

*c –* niň bahasyna we öňki alamatyna (±) hem dereje görkezij i α-a bagly, maşynlaryň tehniki ýagdaýy, olaryň öndürýän işine görä, üýtgeýiş kanunlary dürli bolup bilerler.